TJK-E û KCDK-E pare kerd ke Fatma Nazlikuluya ke dadîya endamê Komîteya Merkezî ya PKKyî Şehîd Kasim Engînî ya, şîya rehm. TJK-E û KCDK-E seba Dayîke Fatma mesajêk erşawit. Mesaj wina yo:
''Fatma Nazlikuluya ke serra 1989î de deweka Kuruçayî ya Bazarcixî de dadîya xo ra bîye, şîye rehm. Fatma Nazlikuyu domananê xo reyde serra 1976î de ameya Almanya.  Nazlikulu keyeyanê verênan ê Têgêrayîşê Azadîye yê Almanya ra yo. Fatma Nazlikuyu xurbet de domanê xo bi hîşmendîya welatî pîl kerdî. Dayîke Fatma bi nasnameyê xo yê elewî û kurdî qet vera polîtîkayanê qirkeran ê dewlete bêveng nêmende.
Birazîyê aye Mehmet Dîrlîk û Şiho Dîrlîk (Sabrî) şehîdê Têkoşînê Azadîye yê Kurdîstanî yê. Lajê ey Îsmaîl (Kasim Engîn) zî serra 1987î de Ewropa ra tewrê gerîlayan bi. Reyna keyeyê ci ra Cennete Dîrlîk (Nûcane) tewra têkoşînî bîye û dima şehîd bîye. Fatma Nazlikulu bi hesretê lajê xo Kasimî eşkayêne biciwîya.
Fatma Nazlikulu sey dadîya têkoşere ya kurde tim do vîrê ma de biba. Sere de keyeyê Nazlikuyuyî rê ma şarê Kurdîstanî rê serweşîye wazenê.''
